Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12348

3. 2. 1. Tervezési repülési sebességek A repülőgép tervezésekor meg kell határozni azokat a repülési sebességeket, amelyeknél a repülőgép szerkezete a tervezés szerint ellenáll a 3. 3 pont szerinti manőverezési és széllökéseknek. A tervezési repülési sebességek megállapításakor az alábbi sebességeket kell figyelembe venni: 2007/70/II. szám V A tervezési manőverezési sebesség, VB az a sebesség, amelynél a 3. 3. 2 pont szerinti feltételezett legnagyobb függőleges széllökésnek a repülőgép ellen tud állni, VC az a sebesség, amelyet a repülőgép normál utazórepülés során nem fog túllépni, figyelembe véve a széllökésekből eredő lehetséges hatásokat is turbulens viszonyok közötti repülés esetében, VD maximális merülősebesség, mely kielégítően nagyobb értékű, mint a c.) alpontban megadott sebesség, és amely valószínűtlenné teszi, hogy az ilyen tervezési sebességet túl lehessen lépni a várható üzemeltetési körülmények között véletlen sebességnövekedés eredményeképpen, tekintetbe véve a repülőgép repülési tulajdonságait és egyéb jellemzőit. VE1 –től VEn azon maximális sebességek, amelyeken a fékszárny, illetve a futómű kibocsátható, vagy egyéb konfigurációváltoztatás végrehajtható. Az a), a b), a c) és e) pontokban felsorolt VA, VB, VC és VE sebességeknek a repülőgép átesési sebességénél kielégítően nagyobb értékűeknek kell lenniük, annak érdekében, hogy a repülőgép kormányozhatósága még turbulens levegőben is biztosított legyen.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes